## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 15.01.2019.

***Møtested: Sørli samfunnshus.***

***Tid:***  1800 – 2100.

*Disse møtte fra styret:*

**Sørli fjellstyre**: Grete Bruce, Lillian Bergli, Bjarne Arvasli, Jon Andreas Stenfjell og Dag Arvid Totland

**Nordli fjellstyre:** Arnodd Lillemark, Frode Holand, Elin Gjertsås Emanuelsen, Kristine Moe Skille og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Tord Åberg, rådgiver/fjelloppsyn

Leo Lyngstad, sekretær/fjelloppsyn

Grete Bruce ledet møtet. Innkalling og sakliste ble enstemmig godkjent.

Møteprotokoll fra styremøte den 10.12.2019 ble enstemmig godkjent.

|  |  |
| --- | --- |
| **Sak nr.**  **L 01/2020** | REFERATER |
|  | Vedtak: Referater tas til etterretning. |
| **Sak nr.**  **L 02/2020** | Styrets arbeidsform |
|  | Vedtak: Fjellstyrene i Lierne godkjenner «retningslinjer for styrearbeid i Fjellstyrene i Lierne», med følgende nytt strekpunkt under pkt. 2   * Saker til behandling.   *Begrunnelse:*  Retningslinjene definerer hvordan Fjellstyrene i Lierne skal praktisere styrearbeid og drift i kommende periode, og supplerer instrukser, avtaler og vedtekter som ellers gjelder for selskapene. |
| **Sak nr.**  **L 03/2020** | endringer i rutiner for tildeling av jaktkort for småvilt i regulert periode 10.9–1.10. |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne vedtar vedlagte *Forslag: Rutiner for tildeling av jaktkort for småviltjakt i regulert periode 10.9–1.10* slik det er framlagt. |
| **Sak nr. L04/2020** | Disponering av inntekter fra erstatsninger og grunndisponeringer i statsallmenningene. |
|  | Styrets behandling: Etter grundig diskusjon rundt problemstillingen ble det enighet om at Fjellstyrene i Lierne oppretter et investeringsfond som kan brukes i forbindelse med disponering av inntekter fra erstatninger og grunndisponeringer i statsallmenningene. Erstatningsbeløpet fra gjerdesaken i Arvaslia, på kr. 218 750,- skal plasseres i investeringsfondet. Styret ber daglig leder om å legge frem en sak for styret i løpet av første halvår, med forslag til retningslinjer for fondet. Vedtak: Fjellstyrene i Lierne vedtar å opprette et investeringsfond for disponering av erstatninger og grunndisponeringer i statsallmenningene. Det skal utarbeides retningslinjer for fondet, som skal styrebehandles i løpet av første halvår 2020.  *Begrunnelse:*  Avtalegrunnlaget for Fjellstyrene i Lierne SA er uklart på hvordan inntekter fra erstatninger og grunndisponeringer i statsallmenningene skal disponeres. Investeringsfondet m/retningslinjer vil avklare nærmere hvordan denne type inntekter skal disponeres. |
| **Sak nr. S01/2020** | Søknad om utlegging av båt ved «lettnestjønnin» i Vestre finnli statsallmenning – søker: lillian bergli, 7884 Sørli |
|  | Styrets behandling: Lillian Bergli ba om å få vurdert sin habilitet i saken. Lillian Bergli ble erklært inhabil jfr. Forvaltningslovens §6 a.  Saksbehandlers forslag til vedtak ble enstemmig godkjent. Vedtak: Fjellstyrene i Lierne gir Lillian Bergli, 7884 Sørli, tillatelse til å legge ut båt ved «Åkervatnet» ved «Lettnestjønnin» i Vestre Finnli statsallmenning som omsøkt. Det skal skrives en avtale mellom Fjellstyrene i Lierne og Lillian Bergli om retten til båtopplaget. Det settes følgende vilkår:   * Båtopplaget er knyttet til fiske i «Lettnestjønnin» og kan plasseres på et valgfritt sted ved det omsøkte vatnet. Båtopplaget er ikke et festepunkt og gir heller ingen eiendomsrett til plassen båten ligger på. * Båtopplaget skal ikke plasseres slik at det er til utilbørlig fortrengsel eller ulempe for andre. Båten må bl.a. ikke lagres nærmere mye brukte leirplasser enn 100 meter. * Hvis båten skifter eier, f.eks. ved arv, salg, e.l., må ny eier sende søknad om videreføring av båtopplaget. * Fjellstyrets tillatelse til båtopplag er knyttet til retten til å fiske med faststående redskap og oter. Hvis båteier flytter utenbygds, opphører tillatelsen til båtopplaget.   Det minnes om at hvis båtopplaget plasseres innenfor nasjonalparken, må det søkes vernemyndigheten om dispensasjon fra vernereglene.  ***Begrunnelse:***  «Lettnestjønnin» tåler økt fiske. Lillian Bergli er innenbygdsboende og har rett til å fiske med faststående redskap og oter i Vestre Finnli statsallmenning. |
| **Sak nr. L05/2020** | Besøksstrategier for nasjonalparkene – høring. |
|  | Styrets behandling: Det er enighet i styret om at det vedlagte notat om besøksstrategier legges til grunn for Fjellstyrene i Lierne sin uttalelse til besøksstrategi for nasjonalparkene.  Styret mener det kan være hensiktsmessig å ta kontakt med Snåsa fjellstyre for å høre om det det er formålstjenlig å fremme en felles uttalelse fra begge fjellstyrene. Styreledere og daglig leder gis myndighet til å gjøre tilpasninger i høringsuttalelsen, som ikke er av prinsipiell karakter, dersom det blir aktuelt å sende inn en felles høringsuttalelse fra Fjellstyrene i Lierne og Snåsa fjellstyre. Vedtak: Fjellstyrene i Lierne vedtar å godkjenne det vedlagte notatet som sin høringsuttalelse til besøksstrategier for nasjonalparkene. Styreledere og daglig leder gis myndighet til å gjøre tilpasninger, som ikke er av prinsipiell karakter, dersom det blir aktuelt å fremme en felles høringsuttalelse fra Fjellstyrene i Lierne og Snåsa fjellstyre. |
| **Sak nr. L06/2020** | Daglig leders årsplan for HMS- og internkontrollarbeid i Fjellstyrene i Lierne - 2020. |
|  | Styrets behandling: Forslag til vedtak ble enstemmig godkjent. Vedtak: Styret godkjenner den fremlagte årsplan for HMS og internkontroll for Fjellstyrene i Lierne i 2020. |
| **Sak nr.**  **L06/2020** | Søknad fra Statskog SF om støtte til grøftrensk langs svartvikvegen. |
|  | Styrets behandling: Fjellstyremedlemmene er enige om at kostnader med drift av skogsbilvegene fortrinnsvis hører til fellesordningen (FIL), og at en derfor kan se på inntekter/utgifter uavhengig av i hvilken allmenning vegene ligger. Det er derfor kurant å bruke et overskuddet på Muruvegene på tiltak på veger i statsallmenningene i Sørli. Vedtak: Fjellstyrene i Lierne vedtar å innvilge søknaden fra Statskog SF om å benytte overskuddet fra bomveginntektene på Muru til å dekke kostander med grøftrensk langs Svartvikvegen i Sørli. |

**Dato for neste styremøte:**

* Tirsdag 10. mars.
* Onsdag 27. mai.
* Tirsdag 01. september.

**Lierne den 17.01.2020**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.